Diari Oficial de la Generalitat Valenciana


Sumari del DOGV 7770, del 28-04-2016 (2016/2869)

RESOLUCIÓ de 20 d'abril 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions destinades a la realització de projectes dirigits a la millora de les condicions sociolaborals de les persones migrants treballadores agrícoles de temporada i campanya.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7770

Data del DOGV
:   28-04-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/2869


Data del document
:   20-04-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 20 d'abril 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions destinades a la realització de projectes dirigits a la millora de les condicions sociolaborals de les persones migrants treballadores agrícoles de temporada i campanya. [2016/2869]  
Mitjançant l'Ordre 4/2015, d'1 de setembre, de la Vicepresidència del Consell i de la Conselleria d'Igualtat i Polítiques Inclusives, s'estableixen les bases reguladores de la concessió de subvencions destinades a la realització de projectes dirigits a la millora de les condicions sociolaborals de les persones migrants treballadores agrícoles de temporada i campanya (DOCV 7611, 2015.09.09).  
En virtut de l'article 45.2 de la Llei 5/1997, de 25 de juny, de la Generalitat, per la qual es regula el Sistema de Serveis Socials en l'àmbit de la Comunitat Valenciana, les institucions i associacions sense ànim de lucre poden accedir a subvencions públiques per al compliment dels seus fins quan reunisquen els requisits exigits.  
El Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, assigna a la Vicepresidència i Conselleria d'Igualtat i Polítiques Inclusives, entre d'altres, les competències en matèria d'immigració i voluntariat social, assumint la Direcció General d'inclusió social, les funcions en matèria d'inclusió social, integració de les persones migrants i voluntariat social.  
En els mateixos termes es pronuncia el Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives.  
En virtut del que exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2016 les subvencions destinades al finançament de projectes dirigits a la millora de les condicions sociolaborals de les persones migrants treballadores agrícoles de temporada i campanya regulades per l'Ordre 4/2015, d'1 de setembre, de la Vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de la concessió de les esmentades subvencions (DOCV 7611, 2015.09.09).  
Podran ser objecte d'aquesta subvenció els projectes que tinguen com a finalitat la realització d'activitats que suposen una millora de les condicions sociolaborals de migrants temporers, d'entre les que figuren a la base cinquena de la citada Ordre 4/2015, d'1 de setembre, de la Vicepresidència del Consell i Conselleria d'Igualtat i Polítiques Inclusives.  
  
Segon. Condicions de la concessió de les subvencions  
1. El procediment de concessió d'aquests ajuts es tramitarà en règim de concurrència competitiva.  
2. Per obtenir la condició de beneficiaris de les ajudes regulades en l'Ordre 4/2015, d'1 de setembre, de la Vicepresidència i Conselleria d'Igualtat i Polítiques Inclusives per la qual s'estableixen les bases reguladores de la concessió de subvencions destinades a la realització de projectes dirigits a la millora de les condicions sociolaborals de les persones migrants treballadores agrícoles de temporada i campanya, les organitzacions empresarials agràries han de complir els requisits establerts a la base tercera de l'esmentada Ordre.  
Així mateix, les entitats beneficiàries de la subvenció han de complir les obligacions recollides en la base quarta de l'esmentada Ordre 4/2015, d'1 de setembre, de la Vicepresidència i Conselleria d'Igualtat i Polítiques Inclusives.  
  
Tercer. Quantia de la subvenció  
1. El procés d'assignació del crèdit entre les entitats beneficiàries es realitzarà tenint en compte la dotació total de la convocatòria i la puntuació global obtinguda pel conjunt de les entitats beneficiàries, sent el quocient entre els dos elements el que determinarà el valor / punt, que servirà com a valor de referència per efectuar el repartiment del crèdit.  
  
2. En cap cas, la subvenció concedida podrà ser superior a l'import sol·licitat per l'entitat beneficiària. En conseqüència, si com a resultat del procés d'assignació descrit es donara aquesta circumstància en alguna entitat beneficiària, s'assignaria a aquesta el import sol·licitat, distribuint l'excés obtingut de la primera assignació entre la resta d'entitats en assignacions successives.  
  
Quart. Finançament de les ajudes  
1. D'acord amb la Llei 11/2015, de 29 de desembre, de Pressupostos de la Generalitat per a l'exercici 2016, la dotació pressupostària, amb càrrec a la partida pressupostària 16.02.02, programa 313.50, Inclusió Social, ascendeix al següent import per línia de subvenció:  
Denominació: Ajudes a organitzacions empresarials agràries per a la integració de persones migrants temporeres.  
Línia de subvenció: S6727  
Consignació pressupostària: 364.000 -  
Procedència i quantia dels fons: propis  
2. Els crèdits publicats tenen el caràcter de màxims i no es podran concedir subvencions una vegada esgotats, circumstància aquesta que s'ha de publicar al Diari Oficial de la Comunitat Valenciana.  
3. Si com a conseqüència de transferència pressupostàries es veren modificats aquests crèdits, la seua modificació haurà de ser publicada mitjançant resolució en el Diari Oficial de la Comunitat Valenciana.  
  
Cinqué. Termini i lloc de presentació de les sol·licituds de subvenció  
1. El termini per a la presentació de les sol·licituds serà d'un mes a comptar des de l'endemà de la publicació de la present resolució de convocatòria al Diari Oficial de la Comunitat Valenciana.  
L'incompliment d'aquest termini determinarà automàticament l'exclusió de la convocatòria.  
2. Les sol·licituds s'han de formalitzar segons el model que s'adjunta, com a annex III, a la present resolució i aniran dirigides a la Direcció General d'Inclusió Social de la Vicepresidència i Conselleria d'Igualtat i Polítiques Inclusives. Aquest model de sol·licitud està a disposició dels interessats al Portal de la Generalitat (www.gva.es) accedint als apartats «Guia Prop» - «Tràmits i Serveis». A més de l'annex III, s'ha d'emplenar l'annex IV relatiu a la fitxa tècnica per a cada projecte presentat.  
  
I també s'inclou l'annex de model de domiciliació bancària i l'annex d'autorització per a l'accés a dades de forma telemàtica.  
  
3. Les sol·licituds, juntament amb els annexos i la documentació corresponent s'ha de formalitzar de conformitat amb el que disposa la base sisena de l'Ordre 4/2015, d'1 de setembre, de la Vicepresidència i Conselleria d'Igualtat i Polítiques Inclusives per la qual es s'estableixen les bases reguladores de la concessió de subvencions destinades a la realització de projectes dirigits a la millora de les condicions sociolaborals de les persones migrants treballadores agrícoles de temporada i campanya.  
  
Sisé. Documentació que ha d'acompanyar la sol·licitud  
La sol·licitud i els annexos hauran d'anar acompanyats de la documentació relacionada a la base vuitena de l'Ordre 4/2015, d'1 de setembre, de la Vicepresidència i Conselleria d'Igualtat i Polítiques Inclusives.  
  
Seté. Criteris de valoració de les sol·licituds  
Les sol·licituds presentades es valoraran d'acord amb els criteris assenyalats en la base desena de l'esmentada Ordre 4/2015, d'1 de setembre, de la Vicepresidència i Conselleria d'Igualtat i Polítiques Inclusives.  
  
Vuitè. Termini de resolució i notificació  
1. El termini màxim per resoldre i notificar les resolucions, serà de sis mesos comptats des de la data d'acabament del termini de presentació de sol·licituds, de conformitat amb el que disposa la base onzena de l'Ordre 4/2015, d'1 de setembre, de la Vicepresidència i Conselleria d'Igualtat i Polítiques Inclusives.  
2. La resolució del procediment es notificarà a les entitats interessades ajustant-se al que disposa la legislació de procediment administratiu comú. La pràctica de la notificació s'ajustarà a les disposicions contingudes en la citada legislació.  
  
Nové. Recursos contra la resolució  
Les resolucions de concessió dictades pels òrgans competents de la conselleria competent en matèria d'immigració posaran fi a la via administrativa i contra aquestes es podrà interposar, de conformitat amb la legislació de procediment administratiu comú, potestativament, un recurs de reposició davant el mateix òrgan que les ha dictades en el termini d'un mes a comptar des de l'endemà de la notificació, o bé directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, sense perjudici que puga interposar-se'n qualsevol altre que s'estime pertinent.  
  
Desé. Règim de lliuraments de pagament  
1. El pagament de les subvencions se subjectarà al que disposa la base dotzena de l'Ordre 4/2015, d'1 de setembre, de la Vicepresidència i Conselleria d'Igualtat i Polítiques Inclusives.  
L'esmentat pagament es realitzarà amb la justificació prèvia per part de l'entitat beneficiària de la realització de l'activitat, del projecte, de l'objectiu o de l'adopció del comportament per al qual es va concedir en els termes que estableix l'article 171 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions.  
2. El termini màxim per a la justificació del lliurament de la subvenció, juntament amb la presentació de la memòria tècnica, finalitzarà el 11 de gener de 2017.  
  
Contra aquesta resolució, que posa fi a la via administrativa, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar potestativament un recurs de reposició davant la consellera d'Igualtat i Polítiques Inclusives en el termini d'un mes comptat des de l- endemà de la notificació, o bé directament un recurs contenciós administratiu en el termini de dos mesos a comptar des de l'endemà de la notificació, davant la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que disposa l'article 10.1.a i article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se'n qualsevol altre que s'estime oportú.  
  
València, 20 d'abril de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.